**MAT 6.b, 6.c 17.3. 2020**

V včerajšnjih učnih listih sem pripela še strani, ki niso namenjene 6.r. Na UL- poprava je namenjeno učencem 6.r samo tisto, kar je zapisano do rešitev.

Danes je spodaj zapisano, kaj naj otroci naredijo danes in jutri. Jutri pripnem navodilo za izdelavo praktičnih vaj. V četrtek bom zapisala, kaj naj otroci delajo v petek in čez vikend. Vi starši, pa presodite, v kolikšni meri in kdaj, naj se delu posvetijo. Otroci so, kot mi, različni in nekaterim bo vsega premalo, drugim preveč. Kdor bo želel delati več, naj se loti dodatnih nalog in nalog iz Nacionalnih preverjanj( NPZ, www.ric.si ). V teh preverjanjih naj bo rešeno tisto, kar znajo. Vse snovi še nismo obdelali. Znali naj bi računati, z naravnimi in decimalnimi števili, reševati naloge s tabelami in risanji grafov. Rešitve bom pripravila čez vikend. Pomembno je, da otroci preverijo pravilnost svojih rešitev in napake POPRAVIJO.

NALOGE ZA 17.3 in 18.3. 2020

-Reši DZ 3 str. od 52 do 54

-Preberi DZ 3 str. od 55 do 57 in naredi POVZETEK v Moj učbenik

-Reši naloge na str. 57 in 58….. Ko te naloga sprašuje po oceni dolžine, se ne sprašuj, ali bo napačna ali pravilna. To je tvoj občutek. Zapiši takega, kot je.

Ocene testov bom vpisala v redovalnico. V 6.b še nismo naredili analize testa. Ko se vrnemo v šolo, jo bomo naredili in če se bo ocena slučajno spremenila, jo bom popravila.

**RU 6.b 17.3. 2020**

Vsak učenec razmisli, kaj mu je všeč pri sošolcih in pri sošolkah. Morda kaj občuduje, mu, ji je všeč njegov talent, osebna lastnost…. Nato si izbereš štiri sošolke in štiri sošolce in zapišeš na en list, kaj se ti zdi pri vsakemu od njih pozitivno in občudovanja vredno. To mi pošlji po easistentu ali, če ga nimaš, na moj mejl. Jaz bom te zapiske zbrala, uredila in ko se zopet vidimo v šoli, bo vsak od vas dobil zapisano, v čem je sošolcem zgled.

ČISTO VSAK IZMED NAS IMA TUDI LEPE LASTNOSTI, TALENTE… Lepo je sprejeti pohvalo in dober občutek imamo, ko nekoga pohvalimo. Zavihajmo rokave!